দ্বিতীয় দিন শেষে প্রথম ইনিংসে অস্ট্রেলিয়ার সংগ্রহে ছিল ২ উইকেটে ১৯৩ রান। উসমান খাজা ৯১ এবং অধিনায়ক স্টিভেন স্মিথ ৪৪ রানে অপরাজিত ছিলেন। এ অবস্থায় তৃতীয় দিনের খেলা শুরু করেন এই দুই অসি ব্যাটসম্যান। ইংলিশ বোলারদের পাত্তা না দিয়ে তৃতীয় উইকেট জুটিতে ১৮৮ রানের পার্টনারশিপ গড়ে বিচ্ছিন্ন হয় এই জুটি। অধিনায়ক স্টিভেন স্মিথ ক্যারিয়ারের ২৩তম অর্ধশতকের দেখা পান এদিন। ১৫৮ বল মোকাবেলায় ৫টি চারের সাহায্যে ৮৩ রান করেন স্মিথ।